**ОБЩИНСКИ СЪВЕТ –гр. МИЗИЯ, обл. ВРАЦА**

**Мандат 2011-2015 г.**

**П Р О Т О К О Л**

**№ 59/ 24.04.2015 г.**

Днес 24 април 2015 г. / петък/, от 17,00 часа в заседателна зала № 107 в сградата на Община Мизия се проведе ПЕТДЕСЕТ И ДЕВЕТТО РЕДОВНО ЗАСЕДАНИЕ на Общински съвет – Мизия, в което взеха участие 13 общински съветници, а именно: **Диана Вичева, Анка Костадинова, Верка Николова, Николай Найденов, Николай Тодоров, Светла Мейцова, Теодоси Берчев, Димитринка Димитрова, Веселка Крачунова, Пламен Геранджийски , Мариана Петкова , Димитър Дахлев и Лидия Костова .**

Присъстваха: Д-р Виолин Крушовенски – Кмет на община Мизия, г-н Николай Нековски –Зам. кмет на община Мизия, Малинка Мариновска -секретар на Община Мизия, г-н Шопов - кмет на кметство с. Липница, г-н Маринов - кмет на кметство с. Софрониено, г-жа Ненова кметски наместник на с. Войводово, г -жа Иванова кметски наместник на с. Сараево, докладчиците по дневния ред и служители от общинска администрация. Не присъства г-н Илиевски – кмет на с. Крушовица. На заседанието присъства г-жа Ирена Дахлева.

Заседанието бе открито и ръководено от г-жа Диана Вичева – Председател на ОбС, която провери кворума, обяви заседанието за легитимно да взема решения и подложи на обсъждане и гласуване предварително раздадения с поканите проект на дневен ред . Общинския съвет единодушно реши да заседава при следния

**ДНЕВЕН РЕД:**

1. Приемане на Общинска програма на мерките за насърчаване на творческите заложби на деца с изявени дарби през 2015г.

Докладва : Гл. експ. „Образование и култура

2. Информация за работата на Общинска администрация с молбите, жалбите и сигналите на гражданите през 2014г.

Докладва : Гл. спец. „АОН”

3. Справка за просрочените вземания и задължения на община Мизия към 31.03.2015г.

Докладва : Гл. спец. „Бюджет и финанаси”

4. Приемане отчета на бюджета на Община Мизия за 2014г.

Докладва : – Директор Дирекция „АПИОФД”

5. Оценка за зимното поддържане и снегопочистване на общинската пътна мрежа при община Мизия 2014/2015г.

Докладва : „ССИ и ОМП”

6.Продажба на поземлен имот в землището на гр. Мизия

7.Продажба на недвижим имот в с. Софрониево

8.Одобряване на експертна оценка за придаваема част към имот в гр.Мизия

9. Предоставяне на общински земеделски земи на Читалищата в с. Липница, с. Крушовица и с. Войводово

Докладва : Директор Дирекция „УТИСХД”

10. Създаване на общинска комисия за развитие на библиотечно – информационното обслужване на граждани

Докладва : Председател на II ПК

11. Опрощаване на публични задължения

12. Отпускане на еднократна помощ в размер на 200.00 лв. на Боян Пламенов Банешки

Докладва : Председателя на ОбС Мизия

13. Актуални въпроси и питания.

РЕШЕНИЯ:

По т. 1

РЕШЕНИЕ № 500/ гласували 13- за – приема се/

Общински Съвет – гр. Мизия приема Общинската програма на мерките за насърчаване на творческите заложби на деца с изявени дарби пред 2015г

По т. 2

РЕШЕНИЕ № 501/ гласували 13- за – приема се/

Общински Съвет – гр. Мизия приема информацията за сведение

По т. 3

РЕШЕНИЕ № 502/ гласували 13- за – приема се/

Общински Съвет – гр. Мизия приема за сведение справката за просрочените вземания и задължения на община Мизия към 31.03.2015г.

По т. 4

РЕШЕНИЕ № 503/ с поименно гласуване 13 гласа - за: Диана Вичева, Лидия Костова, Анка Костадинова, Верка Николова, Веселка Крачунова, Димитър Дахлев, Николай Найденов, Николай Тодоров, Пламен Геранджийски, Светла Мейцова ,Теодоси Берчев , Мариана Петкова и Димитринка Димитрова - приема се/

На основание чл. 21, ал.1, т.6, във връзка с чл.27, ал.4 и ал.5 от ЗМСМА и чл. 140, ал.5 от Закона за публичните финанси, Общински съвет гр. Мизия

**І.** **Приема уточнения годишен план на бюджета за 2014 година по прихода и разхода, по функции, дейности и параграфи, както следва:**

**1. По прихода, в т.ч.: 6 694 822 лв.**

1.1 За делегирана от държавата дейности 2 797 345 лв.

1.2.За местни приходи 3 897 477 лв.

**2. По разхода, в т. ч:** **6 694 822 лв.**

2.1. За делегирана от държавата дейности 2 797 345 лв.

2.2 За до финансиране на делегирани от

държавата дейности със собствени приходи 286 202 лв.

2.3.За местни дейности 3 611 275 лв.

**ІІ.** **Приема отчета за изпълнение на бюджета за 2014 година, както следва:**

1**. По прихода, в т. ч.: 6 438 212 лв.**

1.1. За делегирана от държавата дейности 2 655 806 лв.

1.2. За местни приходи 3 782 406 лв.

**2. По разхода, в т. ч:** **6 438 212 лв.**

2.1. За делегирана от държавата дейности 3 031 106 лв.

2.2 За до финансиране на делегирани от

държавата дейности със собствени приходи 173 507 лв.

2.3.За местни дейности 3 233 599 лв.

**ІІІ. Приема отчета за изпълнение на сметките за средства от Европейския съюз;**

**ІV.Приема отчета за просрочените вземания и задължения на за 2014 година на Община Мизия;**

**V**. **Приема отчета на поименния списък на капиталовите разходи на Община Мизия за 2014 година по обекти и източници на финансиране;**

**VІ.** **Приема отчета за състоянието но общинския дълг за 2014 година.**

По т. 5

РЕШЕНИЕ № 504/ гласували 13- за – приема се/

ОбС – гр. Мизия дава положителна оценка за цялостната дейност и организация по зимното поддържане и снегопочистване през сезон 2014/2015г.на общинската пътна мрежа на територията на община Мизия

По т. 6

РЕШЕНИЕ № 505/ с поименно гласуване 12 гласа - за: Диана Вичева, Лидия Костова, Анка Костадинова, Верка Николова, Веселка Крачунова, Димитър Дахлев, Николай Найденов, Николай Тодоров, Пламен Геранджийски, Светла Мейцова ,Теодоси Берчев и Мариана Петкова и 1 глас против Димитринка Димитрова - приема се /

**1**.На основание чл.41, ал.2, във връзка с чл.35, ал.1 от ЗОС, чл. 44, ал.2 от *Наредба №5 за реда на придобиване, управление и разпореждане с общинско имущество на територията на община Мизия,* Общински съвет - Мизия възлага на кмета на общината да поръча изготвяне на експертна оценка от оценител на имоти за следния имот - частна общинска собственост:

Поземлен имот №538003, с площ 3,272 дка, НТП “Др. селищна територия”, ІV катег., находящ се в местността “Биволарката”, землище гр. Мизия, общ. Мизия, обл Враца - с цел **неговата продажба**

**2**.След одобрение на експертната оценка на следващо заседание на Общинския съвет, на основание чл. 35, ал. 1 от ЗОС, възлага на кмета на община Мизия да открие процедура за продажба на имота, чрез публичен търг с явно наддаване.

По т. 7

РЕШЕНИЕ № 506/ с поименно гласуване 13 гласа - за: Диана Вичева, Лидия Костова, Анка Костадинова, Верка Николова, Веселка Крачунова, Димитър Дахлев, Николай Найденов, Николай Тодоров, Пламен Геранджийски, Светла Мейцова ,Теодоси Берчев , Мариана Петкова и Димитринка Димитрова - приема се /

/

**1**.На основание чл.41, ал.2, във връзка с чл.35, ал.1 от ЗОС, чл. 44, ал.2 от *Наредба №5 за реда на придобиване, управление и разпореждане с общинско имущество на територията на община Мизия,* Общински съвет - Мизия възлага на кмета на общината да поръча изготвяне на експертна оценка от оценител на имоти за следния имот - частна общинска собственост:

**Дворно място**, с площ 1500кв.м. и построените в него **масивна едноетажна сграда /Фурна/**, с обща застроена площ 300кв.м., и пристройка – склад за брашно с площ 60кв.м., находящи се в кв.29, пл. №324, УПИ ІІ по плана на с.Софрониево, общ. Мизия, обл Враца - с цел **неговата продажба.**

**2**.След одобрение на експертната оценка на следващо заседание на Общинския съвет, на основание чл. 35, ал. 1 от ЗОС, възлага на кмета на община Мизия да открие процедура за продажба на имота, чрез публичен търг с явно наддаване.

По т. 8

РЕШЕНИЕ № 507/ с поименно гласуване 13 гласа - за: Диана Вичева, Лидия Костова, Анка Костадинова, Верка Николова, Веселка Крачунова, Димитър Дахлев, Николай Найденов, Николай Тодоров, Пламен Геранджийски, Светла Мейцова ,Теодоси Берчев , Мариана Петкова и Димитринка Димитрова - приема се/

1.На основание чл.44, ал.1 от *Наредба №5* *За реда на придобиване, управление и разпореждане с общинско имущество на територията на община Мизия*, Общински съвет – Мизия одобрява изготвената експертна оценка, определила пазарната стойност на следната недвижимата собственост:

придаваема част с площ 84,00 кв.м., приобщена източно към УПИ ХІ-1738, кв.4 по регула-ционния план на гр. Мизия, общ. Мизия, обл. Враца, адекватна на състоянието й и пазарни условия на стойност **403,00 лв** /Четиристотин и три лева/.

2. Възлага на кмета на общината, на основание чл. 35, ал.6 от ЗОС и във връзка с чл.15, ал. 5 от ЗУТ, да издаде заповед и сключи договор за покупко-продажба при продажна цена **403,00 лв** /Четиристотин и три лева/, за имота посочен в т.1.

По т. 9

РЕШЕНИЕ № 508/ с поименно гласуване 13 гласа - за: Диана Вичева, Лидия Костова, Анка Костадинова, Верка Николова, Веселка Крачунова, Димитър Дахлев, Николай Найденов, Николай Тодоров, Пламен Геранджийски, Светла Мейцова ,Теодоси Берчев , Мариана Петкова и Димитринка Димитрова - приема се/

1. Общински съвет – Мизия, на основание чл.21, ал.1, т.8 от ЗМСМА, §6 от Преходни и заключителни разпоредби на Закона за народните читалища, чл.39 от ЗОС предоставя за безвъзмездно ползване, за срок от 10 години, на земеделска земя - частна общинска собственост от ОПФ, както следва:

На НЧ „Отец Паисий – 1927 - Липница”

№022007 – 37,806дка, НТП Нива, ІV кат., местн. “Парцелите”, землище с. Липница

На НЧ „Просвета 1899”, с.Крушовица:

№085003 – 14,243 дка, НТП кат., местн. “Пчелините”, землище с. Крушовица

№185005 – 37,283дка, НТП кат., местн. «Край Огоста», землище с. Гложене

На НЧ „Христо Ботев - 1929”, с. Войводово:

№116002 – 38,440дка, НТП «Нива», ІV кат. местн. «Декарите», землище с. Войводово

2. Да се сключи допълнително споразумение към договора за наем от 08.07.2011г., сключен между Община Мизия и Дилян Кунчев, за отпадане от договора на имот № 022007– 37,806дка.

3.Общински съвет – Мизия възлага на кмета на общината, на основание чл. 39, ал.6 от ЗОС, да издаде заповед и сключи договор за безвъзмездно предоставяне на имотите, посочени в т.1.

По т. 10

РЕШЕНИЕ № 509/ гласували 13 гласа - за ,приема се/

Общински съвет – Мизия приема Общинска комисия за развитие библиотечно –информационното обслужване на гражданите в Община Мизия в състав:

Председател: Цветанка Дамянова – Гл. експ. „Образование и култура” в общинска администрация гр. Мизия

Секретар: Веселка Крачунова- Председател на ПК по социално и духовно развитие, човешки права, обществен ред и сигурност

Членове:

Мариана Ангелова – Секретар на НЧ „Просвета -1915” гр. Мизия

Галя Христова - Секретар на НЧ „Отец Паисий - 1927” с.Липница

Офелия Спасова- Секретар на НЧ „Пробуда -27” с. Софрониево

По т. 11

РЕШЕНИЕ № 510/ с поименно гласуване 13 гласа - за: Диана Вичева, Лидия Костова, Анка Костадинова, Верка Николова, Веселка Крачунова, Димитър Дахлев, Николай Найденов, Николай Тодоров, Пламен Геранджийски, Светла Мейцова ,Теодоси Берчев , Мариана Петкова и Димитринка Димитрова - приема се/

Във връзка с чл. 98, т. 12 от Конституцията на Република България и чл. 8 от Указ 2773/1980г., на основание чл.21, ал.1 т. 23 и ал. 2 от Закона за местното самоуправление и местната администрация/ЗМСМА/, Общински съвет Мизия **дава** положително становище по молбата за опрощаване на публичните задължения в размер на 22 989.97лева от които 12.880.00лева – главница, 10 094.97 лева – лихви и 15.00 лева разноски в изпълнителното производство на Мирослав Илиев Вълчанов ,действащ като ЕТ „Мирослав Вълчанов” ЕИК 106051322,с настоящ адрес гр. Мизия, ул. „3-ти март” №5

По т. 12

РЕШЕНИЕ № 511/ с поименно гласуване 13 гласа - за: Диана Вичева, Лидия Костова, Анка Костадинова, Верка Николова, Веселка Крачунова, Димитър Дахлев, Николай Найденов, Николай Тодоров, Пламен Геранджийски, Светла Мейцова ,Теодоси Берчев , Мариана Петкова и Димитринка Димитрова - приема се/

Общински Съвет – гр. Мизия дава съгласие да бъде отпусната еднократна помощ в размер на 200.00 лв. на Боян Пламенов Банешки.

По т. 13

Актуални въпроси и питания

Г-жа Лидия Костова – Общински съветник- Предвижда ли се пръскане срещу комари.

Д-р Крушовенски – Кмет на община Мизия – Изпратили сме писмо до г -н Горанов – Министър на финансите , до г-жа Николова – Областен управител и до г-жа Цанкова- Изпълнителен Директор на АДО – Дунав за увеличаване на финансовите средства за борба с комари.

Г-жа Вичева – В ОбС – Мизия е постъпила молба от г-жа Станка Цанкова от с. Крушовица за отпускане на еднократна помощ за претърпяна очна операция. Общински съвет – Мизия не отпуска такива средства . Г-жа Цанкова трябва да подаде молба – декларация до отдел „Социално подпомагане”.

С това дневният ред бе изчерпан и заседанието закрито в 17.50часа.

Вярно с оригинала съхраняван в ОбС- Мизия

Протоколчик :…………. Председател на ОбС Мизия:/п/

/Аксиния Петрова/ /Диана Вичева/

27.04.2015 г.

гр. М и з и я